L'Ajuntament de Sagunt destinarà 195.000 € en subvencions per a promoció i foment de l'esport
22 de febrer 2018

![Imagen 1](/media/0e4cexxi/60miguel-chover-banderas-horizontal-cuerpo.jpg)

L'Ajuntament de Sagunt realitza una convocatòria pública anual destinada a la promoció i el foment de l'esport. D'esta manera, l'ajuntament dóna suport i és coneixedor en major mesura del funcionament de l'activitat esportiva desenvolupada en el municipi.

L'objecte principal d'esta convocatòria és promoure l'esport mitjançant la realització d'activitats esportives en l'àmbit de la competició federada i fora de l'àmbit federat, desenvolupar projectes esportius que es traduïsquen en l'organització d'esdeveniments d'este caràcter i projectes que promoguen socialment l'esport complint les condicions de l'ordenança reguladora.

La distribució de les quanties serà en diferents línies subvencionables. La primera línia va destinada a la competició federada, d'una banda, per a entitats esportives amb 139.000 €; i d'altra banda amb 7.000 € per als esportistes individuals; la segona línia per a l'esport no federat, dins de la campanya “Esport per a tots” amb 5.000 €; la tercera línia amb 40.000 € de subvenció per a l'organització d'esdeveniments esportius; i la quarta línia per a la promoció social de la pràctica esportiva amb 4.000 €.

El termini de presentació de sol·licituds serà de 30 dies hàbils a partir de l'endemà a la publicació de l'extracte de la convocatòria en el Butlletí Oficial de la Província de València (BOP). La quantitat de projectes no podrà excedir de tres per cadascuna de les línies subvencionables, excepte per a la primera línia, on només hi haurà cabuda per a un projecte dins de cadascuna de les seues parts. A més, podrà reconduir-se un projecte per a una altra línia, sempre que les característiques del projecte ho justifiquen.

El règim de concessió d'estes subvencions serà de concurrència competitiva i la resolució es notificarà als interessats mitjançant la publicació en el tauler d'anuncis de la seu electrònica. El termini de resolució i notificació de la convocatòria serà de 6 mesos.

Tots els requisits per a sol·licitar la subvenció i la forma d'acreditar-los es troben en la seu electrònica [https://sede.sagunto.es/es-es/paginas/subvenciones.aspx](https://sede.sagunto.es/es-es/paginas/subvenciones.aspx)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-destinarà-195-000-en-subvencions-per-a-promoció-i-foment-de-l-esport/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-destinarà-195-000-en-subvencions-per-a-promoció-i-foment-de-l-esport/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-destinarà-195-000-en-subvencions-per-a-promoció-i-foment-de-l-esport/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-destinarà-195-000-en-subvencions-per-a-promoció-i-foment-de-l-esport/)